钦定古今图书集成/明伦汇编/氏族典/第357卷 > 《廖用贤尚友录》 > 林从世
## 钦定古今图书集成/明伦汇编/氏族典/第357卷 > 《廖用贤尚友录》 > 林从世

按《万姓统谱》：从世初为福州长乐人，性好博济，因挈
家赀远游。治平间至莆，见同邑钱氏女筑陂于将军
岩前，弗克成功，乃相溪下流于上杭温泉水口筑陂，
捐赀十万缗，以给其役，时人因号之曰“林十万。”陂垂
成，不能胜潮势之冲激，随溃至候官李宏筑木兰陂，
始克成功。然实由钱氏及从世以开其先也。故邑人
立祠陂上，与钱氏、李宏俱春秋祀焉。